पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर शहर 9 अप्रैल से 6 मई तक बंद है। ऐसे में रोज कमाकर घर चलाने वालों को बड़ी मुसीबतों का सामना करना पड़ रहा है। मुसीबत का पहाड़ पेशे से माली का काम करने वाले भाठागांव के निवासी रामू पर भी टूटा। रोजी मिलनी बंद हो गई क्योंकि स्कूल बंद हैं। कोई काम भी नहीं मिल रहा है। ऐसे में रामू ने सब्जी बेचने के लिए पुरानी दो साइकिलों को जोड़कर ऊपर लकड़ी की तख्त रखकर खुद ही ठेला बना लिया और अब रोज पूरे सम्मान के साथ इसी पर सब्जी बेचने निकलते हैं।
पुलिस वाले भगाते थे, ठेले के किराए देने के लिए रुपए नहीं थे
रामू ने बताया कि स्कूल बंद होने के बाद काम के संकट की वजह से दो वक्त की रोटी मिलनी भी मुश्किल हो चली थी। ऐसे में मैंने सोचा कि सब्जियां बेच लेता हूं। पहले घर के पास ही बाहर जमीन पर रखकर सब्जी बेच रहा था। बार-बार जांच में आने वाले पुलिस के लोग सामान हटाने को कहते थे। इस भागा-दौड़ी से परेशान था। कुछ लोगों ने ठेले पर सब्जी बेचने की सलाह दी। किराए का ठेला पता करने गया तो मिला ही नहीं। जो लोग किराए पर ठेले देते हैं वो रुपए इतने मांग रहे थे कि मेरे बस की बात नहीं थी।
मेरे पास पुरानी साइकिल थी, दूसरी पड़ोसी ने मदद करने दे दी
रामू ने बताया कि मैं पुरानी साइकिल पर ही सामान बेचने की कोशिश करने लगा मगर सामान रखने में दिक्कत होती थी। मैंने सोचा कि साइकिल से ही जोड़कर ठेला बना लेता हूं। मेरे पड़ोसी के पास साइकिल पड़ी थी मैंने उन्हें सारी बात बताई। वो मदद करने के लिए मुझे साइकिल देने को राजी हो गए। इसके बाद दोनों को जोड़कर मैंने ये ठेला बना लिया। अब मोहल्ले में घूमकर सब्जी बेच लेता हूंं।
रिपोर्ट- सुधीर सागर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mar_Deva zho_Hant eng_Latn